Sodba Sodišča (sedmi senat) z dne 11. junija 2015 –
Baby Dan
(Zadeva C‑272/14) 1(1)
„Predhodno odločanje – Carinska unija in skupna carinska tarifa – Kombinirana nomenklatura – Tarifna uvrstitev – Tarifni številki 7318 in 8302 – Izdelek, ki je izrecno namenjen pritrditvi premičnih varnostnih ograj za varstvo otrok“
Carinska unija – Skupna carinska tarifa – Tarifne številke – Izdelek, ki omogoča pritrditev premičnih varnostnih ograj za otroke na steno ali okvir vrat – Uvrstitev pod tarifno številko 7318 kombinirane nomenklature (Uredba Sveta št. 2658/87, Priloga I) (Glej točke 30, 34, 35, 40 in izrek.)
Izrek
Kombinirano nomenklaturo iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi v različicah, kot zaporedno izhajajo iz Uredbe Komisije (ES) št. 1214/2007 z dne 20. septembra 2007 in Uredbe Komisije (ES) št. 1031/2008 z dne 19. septembra 2008, je treba razlagati tako, da je treba izdelek, kot je ta iz postopka v glavni stvari, ki omogoča pritrditev premičnih varnostnih ograj za otroke na steno ali okvir vrat, uvrstiti pod tarifno številko 7318 kombinirane nomenklature.
1 –      UL C 253, 4.8.2014.